Lam Research คืออะไร
Lam Research คือ เจ้าของเทคโนโลยีการผลิตชิปขั้นสุดยอด กระบวนการผลิตชิปที่ใช้กันในมือถือ มีขั้นตอนซับซ้อนมากในโรงงาน และยิ่งเป็นชิปรุ่นใหม่ที่เล็กระดับนาโนเมตรก็ยิ่งซับซ้อน แน่นอนว่าเทรนด์อนาคตของชิปยังจะเติบโตได้อีกเยอะ ผ่านการทำให้อุปกรณ์ต่าง ๆ กลายเป็น smart___ เช่น เมื่อมี smartphone ต่อจากนี้จะเกิด smart car, smart home ทั้งหมดมีชิปเป็นส่วนประกอบที่ช่วยให้อุปกรณ์ทำงานตอบสนองผู้บริโภคได้มากขึ้น

กระบวนการดังกล่าวต้องการเครื่องจักรที่มีเทคโนโลยีขั้นสูงมาผลิตชิป และ Lam Research เป็นเจ้าของเทคโนโลยีเครื่องทำความสะอาดแผ่นซิลิคอนและตัดส่วนที่ไม่ต้องการออก (ทั้งหมดต้องทำในความละเอียดที่เล็กกว่าขนาดของเส้นผม) คู่แข่งโดยตรงของ Lam Research จะมี Applied Materials, Tokyo Electron ซึ่งใช้กลยุทธ์เหมือนกันด้วยการไล่ซื้อบริษัทเล็ก ๆ แล้วเก็บเทคโนโลยีเข้าพอร์ตและขยายส่วนแบ่งตลาด ทำให้ปัจจุบันมีเพียงแค่ 4 บริษัทผลิตเครื่องจักร Lam Research, Applied Materials, Tokyo Electron, ASML ที่ครองส่วนแบ่งไป 80% แล้ว ด้วยการผูกขาด Lam Research จึงเลือกหาเงินด้วยการเก็บค่าบริการเพิ่มจากลูกค้าด้วย เช่น ค่าติดตั้งเครื่องจักร ค่าซ่อม ซึ่งรายได้ส่วนนี้ก็เติบโตเร็วมากและมี margin สูงกว่าแค่การขายเครื่องจักร สอดคล้องกับรายได้ของ Lam Research ช่วงไตรมาส 1 ปี 2564 อยู่ที่ $3.85 bn ซึ่ง 33% มาจากรายได้ค่าบริการ แน่นอนว่าลูกค้าหลัก ๆ ก็เป็นโรงงานชื่อดังที่คุ้นเคยอย่าง TSMC, Samsung, Micron และที่น่าสนใจคือ บริษัทมีรายได้ 32% จากจีน ทั้งที่บริษัทชิปในจีนโดนแบนกันไปเยอะแล้ว
ความรู้ทางการเงิน,ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน